stanford-oval/wikipedia huggingface dataset:
Sharon Osbourne

Sharon Osbourne (2007)
Sharon Rachel Osbourne (o.s. Levy, ent. Arden; s. 9. lokakuuta 1952, Brixton, Englanti) on muusikko Ozzy Osbournen vaimo ja manageri. Hän on toiminut The X Factor- ja America's Got Talent -kykykilpailuissa tuomarina ja juontanut omaa keskusteluohjelmaa televisiossa.
Sharon Osbourne syntyi musiikkimanageri Don Ardenin (alk. Harry Levy, 1926–2007) ja tämän vaimon Hope Shaw'n (alk. Shaw, 1916–1999) tyttärenä. Hänellä on veli David.
Varhaiset vuodet musiikkiteollisuudessa

Sharon Osbourne kasvoi manageri-isänsä työn ansiosta keskellä musiikkiteollisuutta. Teini-ikäisenä hän työskenteli sihteerinä isänsä johtamassa Jet Records -levy-yhtiössä. Aluksi hän teki paperitöitä ja tarjosi vieraille teetä, kun nämä odottivat pääsyä johtajan puheille. Myöhemmin hän eteni vaativiin tehtäviin ja pääsi manageroimaan eri yhtyeitä, muun muassa Electric Light Orchestraa.
1970- ja 1980-luvun taitteessa Osbourne ajautui riitoihin isänsä kanssa. Hän esimerkiksi kiisteli Ozzy Osbournen managerointisopimuksesta, jonka hän osti lopulta isältään kalliilla hinnalla. Riidan seurauksena hän ei tavannut isäänsä useisiin vuosiin. Riita sovittiin vasta vuonna 2001.
Sharon ja Ozzy Osbourne

Sharon Osbourne tapasi pitkäaikaisen puolisonsa John Michael ”Ozzy” Osbournen ensimmäisen kerran vuonna 1970 ollessaan isänsä levy-yhtiön sihteerinä. Vielä tuolloin Ozzy Osbourne oli naimisissa ensimmäisen puolisonsa kanssa. Sharon ja Ozzy alkoivat seurustella vasta vuosia myöhemmin.
Pariskunta vihittiin Havaijilla ennen Ozzyn Japanin-kiertuetta 4. heinäkuuta 1982. Siitä lähtien Sharon on toiminut Ozzyn virallisena managerina. Hän osti puolisonsa managerointisopimuksen isältään, Jet Records -yhtiön toimitusjohtajalta Don Ardenilta 1,5 miljoonalla dollarilla.
Sharon ja Ozzy saivat kolme lasta: Aimeen (s. 1983), Kellyn (s. 1984) ja Jackin (s. 1985).
Sharon Osbournen elämä puolisonsa kanssa on ollut ristiriitojen täyttämää. Sharon on yrittänyt toistuvasti saada puolisoaan lopettamaan huumeiden ja alkoholin käytön siinä useimmiten onnistumatta. Vuonna 1989 viikon alkoholia juonut Ozzy yritti kuristaa Sharonin hengiltä heidän vanhimman tyttärensä Aimeen syntymäpäivillä. Sharon hälytti vartijat, jotka veivät Ozzyn pois. Sharon haki avioeroa. Sharonin ja Ozzyn välit kuitenkin paranivat ja pariskunta palasi yhteen.
Vuonna 2003 Sharon sairastui paksusuolisyöpään. Hän sai hoitona kemoterapiaa ja toipui.
Manageri ja TV-tähti

Sharon Osbourne auttoi puolisoaan Ozzya tämän saatua potkut Black Sabbathista vuoden 1978 lopussa. Hänen ryhdyttyään epäviralliseksi manageriksi puolisolleen tämän Jet Record -sopimusta jatkettiin. Ennen naimisiinmenoa pariskunta oli muun muassa keksinyt yhdessä mainoskikkoja, kuten syksyllä 1981 tapahtuneen kyyhkysen päänpuremisepisodin Columbia-jakeluyhtiön juhlissa. 1980-luvun alussa Sharon uudisti Ozzyn imagon, minkä seurauksena Ozzy alkoi meikata ja käyttää lavaesiintymisissään värikkäitä vaatteita. Manageriksi tultuaan Sharon vastasi kiertueiden organisoimisen lisäksi levy-yhtiön taloudesta. Hän pyrki myös varmistamaan, ettei Ozzy enää tuhlaisi rahojaan päihteisiin.
Vuonna 1996 Sharon Osbourne järjesti ensimmäistä kertaa puolisonsa nimeä kantavan Ozzfest-kiertueen ajankohtana, jolloin metallimusiikki ei ollut muodissa eikä Ozzyn esityksiä saatu myytyä isoille festivaaleille. Hänen ansiotaan oli myös se, että Black Sabbath koottiin uudelleen yhteen 1990-luvun lopulla.
Sharon Osbourne on managerin toimellaan tuottanut yli puolet Osbournen perheen omaisuudesta. Perheen elämästä kertova tosi-tv-sarja The Osbournes oli Sharonin idea, johon hän sai houkuteltua puolisonsa. Sarja alkoi Yhdysvalloissa maaliskuussa 2002 ja päättyi huhtikuussa 2005. Sitä tehtiin neljä tuotantokautta ja se näytettiin televisiossa myös Suomessa.
Tosi-tv-sarjan jälkeen Sharonilla on ollut oma keskusteluohjelma The Sharon Osbourne Show. Hän myös toimi The X Factor -ohjelmassa tuomarina vuosina 2004–2007, 2013, 2016–2017 ja vierailevana tuomarina vuonna 2018. America's Got Talent -kykykilpailun tuomarina hän on ollut vuosina 2007–2012.
Kirjallisuutta

Osbourne, Sharon & Dening, Penelope: Täysillä – Omaelämäkerta.  Ajatus kirjat, 2006.  ISBN 951-20-7193-2.
Sega Saturn

| Sega Saturn |
| --- | --- |
 Pohjois-Amerikkalainen malliversio
Kehittäjä:  Sega
Valmistaja:  Sega;  lisenssillä: JVC, Hitachi, Samsung
Sukupolvi:  Viides sukupolvi
Julkaisu:  JP 22. marraskuuta 1994NA toukokuu 1995
Valmistusmaa:   Japani  Etelä-Korea 
Laitteisto:  Kaksi SuperH-2 7604 32-bittistä RISC-suoritinta (28,6 MHz),  VDP 1 ja VDP 2 32-bittiset grafiikkasuorittimet
Muisti:  1 Mt (SDRAM ja 1 Mt (DRAM) keskusmuistia, 2x 512 kt näyttömuistia (1 & 2), 512 kt äänimuistia, 512 kt I/O-puskurimuistia
Tallennusväline:  CD-ROM
Pelit:  Luettelo Sega Saturn peleistä
Edeltäjä:  Sega Mega Drive
Seuraaja:  Sega Dreamcast
Kotisivut:  www.sega-europe.com
Lisää videopeliartikkeleitaVideopelien teemasivulla
Sega Saturn (jap. セガサターン, Sega Satān, Sega Saturn) on Segan 32-bittinen videopelikonsoli, joka julkaistiin 22. marraskuuta 1994 Japanissa ja toukokuussa 1995 Yhdysvalloissa. Ensimmäisenä myyntipäivänä Japanissa laitetta myytiin 170 000 kappaletta.
Sega Saturn piti aikanaan toista sijaa konsolimarkkinoilla myydessään Japanissa paremmin kuin Nintendon Super Famicom ja Pohjois-Amerikassa ja Euroopassa vuorostaan paremmin kuin Nintendon Super Nintendo Entertainment System eli SNES. Sega Saturn kuitenkin kadotti jalansijaansa uusille tulokkaille, Sonyn PlayStationille ja Nintendon pelimoduuleihin perustuvalle Nintendo 64:lle.
Japanilainen Sega Saturn tuotiin kiireessä markkinoille vain viikkoja ennen kilpailijaansa Sonyn PlayStationia, mikä johti siihen, ettei koneelle ollut saatavissa kovinkaan monta peliä julkaisuhetkellä. Japanissa Sega Saturn myi hyvin ollen myyntilistojen toisella sijalla, kun taas Euroopassa ja Pohjois-Amerikassa paremmin myynyt Nintendo 64 oli kolmannella sijalla. Konsolin viimeinen peli oli Yuukyuu Gensoukyoku Hozonban Perpetual Collection, joka julkaistiin Japanissa 4. joulukuuta 2000.
Saturnin ensimmäisiä pelejä olivat esimerkiksi Clockwork Knight ja Virtua Fighter.
Kehitystyö

Sega oli luonut menestyksekkään Mega Drive -konsolinsa rinnalle laajennusosia, kuten Sega Mega-CD:n ja Sega 32X:n. Nämä lisävarusteet olivat kuitenkin jakaneet kuluttajien mielipiteet, ja Sega alkoi kehittää kokonaan uutta konsolia.
Kolmiulotteisten polygonien mallinnuksessa oli ongelmia siinä suhteessa, että Saturnin grafiikkasuoritin oli suunniteltu prosessoimaan pääasiassa nelikulmaisia polygoneja, kun taas kilpailijoiden konsolit perustuivat kolmiomuotoisiin polygoneihin. Monien pelikehittäjien grafiikkaohjelmat perustuivatkin juuri kolmiopohjaisiin muotoihin, joten Saturnille pelejä käännettäessä jouduttiin tekemään usein ylimääräistä työtä. Oikein tehtynä neliömuotoisista polygoneista sai varsin näyttäviä käyttämällä niille suunniteltuja tekstuureja. Suhteellisen pienellä muisti- ja laskuteholla voitiin valmistaa monimutkaisia muotoja käyttämällä pieniä tekstuuritiedostoja, vaikkakin näiden muotojen ohjelmoiminen oli vaikeaa.[lähde? ]
Julkaisu

Saturn oli alun perin suunniteltu julkaistavaksi Yhdysvalloissa 2. syyskuuta 1995. Toukokuussa 1995 järjestetyillä E3-messuilla Sega kuitenkin yllätti messuvieraansa ilmoittamalla, että konsolia saa kaupoista heti messujen jälkeen. Konsolin lähtöhinnaksi ilmoitettiin 399 dollaria, ja Sony vastasi tähän ilmoittamalla syyskuussa julkaistavan PlayStation-konsolinsa julkaisuhinnaksi 299 dollaria.
Pelaajat eivät olleet ainoita, jotka yllättyivät Saturnin ennenaikaisesta julkaisusta: jotkut jälleenmyyjät, kuten Wal-Mart ja KB Toys, jäivät kokonaan ilman konsoleita sen julkaisuhetkellä. KB Toysin johto suuttui tästä niin, että kieltäytyi ottamasta Saturnia lainkaan myyntivalikoimaansa.
Jotkin yhtiöt julkaisivat omat versionsa Saturn-konsolista: JVC (Victor V-Saturn), Hitachi (Hi-Saturn) ja Samsung (Samsung Saturn).
Tekniset tiedot

Saturn on periaatteessa tehokas laite, sillä siinä on kaksi keskussuoritinta ja jopa kuusi omaan tehtäväänsä suunniteltua erikoispiiriä. Mutkikkuudesta johtuen siitä oli kuitenkin hyvin vaikeaa saada irti laitteen täyttä tehoa. Rinnakkaisuuteen perustuva laitteisto oli liian monimutkainen monille pelikehittäjille. Jopa AM2:n Yu Suzuki sanoi, että vain yksi sadasta ohjelmoijasta on tarpeeksi hyvä saadakseen Saturnista irti kahden keskussuorittimen koko tehon. Tavallisesti ohjelmoija pystyi ylittämään yhden suorittimen tehon vain puolitoistakertaisesti.
Asiaa vaikeutti sekin, ettei laitteelle ollut saatavilla kunnollista ohjelmistokehitysympäristöä. Tästä syystä monia Saturnin pelejä piti kirjoittaa assemblyllä, jotta koneesta saatiin irti tarvittava nopeus. Välillä ohjelmoijat käyttivät vain toista keskussuoritinta välttääkseen Saturniin liittyviä ohjelmointihankaluuksia.
Saturnin teknisen mutkikkuuden on sanottu seuranneen siitä, että Saturnin oli alun perin tarkoitus tukea pääasiassa 2D-grafiikkaa. Vasta suunnittelun loppuvaiheessa Sega pyrki lisäämään tuen 3D-grafiikalle. Parhaimmillaan kaksi keskussuoritinta pystyivätkin varsin kelvollisiin 3D-temppuihin, mutta niiden ohjelmointi oli hankalaa. Kilpailija PlayStation oli suunniteltu alusta asti 3D-grafiikkaa varten ja osittain siksi voitti markkinakilpailussa Saturnin, josta tuli viimeinen ja tehokkain 2D-konsoli.
Tekniset tiedot > Suorittimet

Kaksi Hitachin SuperH-2 7604 32-bittistä RISC-suoritinta @ 28,6 MHz (50 MIPS)
SH-1 32-bittinen RISC-suoritin (CD-ROM-ohjain)
VDP 1 32-bittinen grafiikkasuoritin
VDP 2 32-bittinen grafiikkasuoritin
Saturn Control Unit (SCU), sisälsi myös DSP:n – geometrian prosessointiin ja DMA-ohjain
Motorolan 68EC000-äänisuoritin
Yamahan FH1 DSP, ”Saturn Custom Sound Processor” (SCSP)
Hitachin 4-bittinen MCU, ”System Manager & Peripheral Control” (SMPC)
Tekniset tiedot > Muisti

1 megatavu (8 megabittiä) SDRAM-muistia
1 megatavu (8 megabittiä) DRAM-muistia
512 kilotavua (4 megabittiä) VDP1:n näyttömuistia
2 × 256 kilotavua (2 × 2 megabittiä) VDP1:n näyttöpuskurimuistia
512 kilotavua (4 megabittiä) VDP2:n näyttömuistia
4 kilotavua VDP2-piirillä olevaa värimuistia
512 kilotavua (4 megabittiä) äänimuistia
512 kilotavua (4 megabittiä) CD-ROM-puskurimuistia
32 kilotavua pysyvää muistia (paristovarmennettu)
512 kilotavun (4 megabittiä) BIOS ROM
Pelit

Konsolille julkaistiin onnistuneina pidettyjä käännöksiä Segan kolikkopeleistä kuten Virtua Fighter 2, Virtua Cop ja Sega Rally.
Aiheesta muualla

Kuvia tai muita tiedostoja aiheesta Sega Saturn Wikimedia Commonsissa
Viidennen sukupolven pelikonsolit
3DO
Amiga CD32
Apple Bandai Pippin
Atari Jaguar
Bandai Playdia
Casio Loopy
FM Towns Marty
Nintendo 64
NEC PC-FX
PlayStation
Sega Saturn
Ensimmäisen sukupolven japanilainen versio.
Toisen sukupolven japanilainen versio.
Kuurojen museo

Näyttelyssä voit tutkia viittomakielen kehitystä ja vertailla eri aikojen viittomia toisiinsa.
Kuurojen museon näyttely sijaitsee Helsingissä Haagassa. Uusi näyttely avataan 22.10.2024 Valkean talon aulassa. Näyttely kertoo suomalaisten kuurojen ja viittomakielisten historiasta. Näyttely on avoinna Valkean talon aukioloaikojen mukaisesti ja sinne on vapaa pääsy.
Museo on perustettu vuonna 1907, ja se tallentaa, tutkii ja esittelee Suomen kuurojen ja viittomakielisten kulttuuriperintöä. Museo on ollut vuodesta 2012 lähtien osa Tampereella sijaitsevaa Työväenmuseo Werstasta. Kuurojen museon näyttelytila on Helsingissä Valkeassa talossa, kokoelmia säilytetään Tampereella Työväenmuseo Werstaalla.
Kuurojen museon kokoelmissa on noin 10 000 esinettä ja valokuvaa. Museon kokoelmiin kuuluu lisäksi asiakirjoja, kirjoja ja taideteoksia. Kokoelmat kertovat kuurojenopetuksesta, järjestötoiminnasta ja yhteisön merkkihenkilöistä, viittomakielestä sekä yhteisön tekemästä työstä oman aseman turvaamiseksi ja tasa-arvon saavuttamiseksi.
Kuurojen museon näyttely kertoo mm. viittomakielen synnystä ja kuurojen koulutuksesta eri aikoina.
Jonne Anttonen

Jonne Anttonen (26. helmikuuta 1898 Viipurin maalaiskunta – 6. huhtikuuta 1958 Helsinki) oli suomalainen yritys- ja järjestöjohtaja ja talousasiantuntija.
Henkilöhistoria

Anttosen vanhemmat olivat maanviljelijä Pekka Anttonen ja Sofia Kiesi ja puoliso vuodesta 1922 Hulda Elina Heinonen. Anttonen tuli ylioppilaaksi 1917 ja valmistui Helsingin kauppakorkeakoulusta ekonomiksi 1921 ja kauppatieteen kandidaatiksi 1925, maisterin arvon hän sai 1950. Anttonen oli Lassila & Tikanojan Helsingin konttorin kirjeenvaihtaja 1921–1925, Viipurissa kauppaoppilaitoksen kirjanpidon ja muiden aineiden opettaja 1925–1929, Taloudellisen valistuskeskuksen johtaja 1929–1933 sekä Yksityisyrittäjien liiton asiamies ja toimitusjohtaja 1934–1949, samoin kuin Talous ja Koti ja Yksityisyrittäjä-lehtien päätoimittaja. Hän oli myös Yksityisyrittäjien kustannus -yhtiön toimitusjohtaja. Yksityisyrittäjien säätiön asiamies hän oli 1936–1945 ja oman tilintarkastustoimiston pitäjä 1949–1958.
Julkaisuja

Osuuskauppojen säästökassaliikkeestä, Helsinki : Taloudellinen valistuskeskus 1930 (32 s.)
Osuustoiminnallisia yrityksiä koskevat verotuslainsäädännölliset muutokset ulkomailla viime vuosina: esitelmä, Helsinki : Taloudellinen valistuskeskus, 1933 (ylipainos Kauppalehdestä, n:ot 234, 235, 237) (18 s.)
Verolakien määräykset osuustoiminnan verotuksesta ja niiden vaikutukset Suomessa: esitelmä, Helsinki : Taloudellinen valistuskeskus 1934 (29 s.)
Vilpillinen kilpailu: selostus laista vilpillisen kilpailun ehkäisemiseksi (annettu tammikuun 31 p:nä 1930), Helsinki : Yksityisyrittäjäin liitto 1934 (Kaarlo Karhin kanssa) (40 s.)
Valtiovallan suhtautuminen osuustoiminnallisiin rahalaitoksiin, Helsinki : Yksityisyrittäjäin liitto, 1939 (5 s.)
Vaatturinliikkeen kirjanpito, Helsinki : Suomen vaatturinliikkeenharjoittajan keskusliitto, 1944 (102 s.)
Suku (biologia)

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Suku (lat. genus, monikko genera) on tieteellisen luokittelun taso, joka koostuu joukosta joko rakenteellisesti tai fylogeneettisesti läheisistä lajeista. Toisinaan sukuun kuuluu vain yksi laji, jolloin puhutaan monotyyppisestä suvusta. Sukua laajempi taso on puolestaan heimo.
Eliölajin kaksiosainen tieteellinen nimi koostuu suvun nimestä ja lajimääritteestä. Sukuosa kirjoitetaan isolla ja lajiosa pienellä alkukirjaimella. Lajin nimi myös kursivoidaan. Ihmisen suku on esimerkiksi Homo ja lajinimi Homo sapiens.
Allos

| Allos |
| --- | --- |

 vaakuna
 Allos
 Koordinaatit: 44°14′28″N, 6°37′43″E 
Valtio:  Ranska
Alue:  Provence-Alpit-Riviera
Departementti:  Alpes-de-Haute-Provence
Arrondissementti:  Castellane
Pinta-ala:  
 – Kokonaispinta-ala:  116,7 km²
Väkiluku (2021):  820
 – Väestötiheys:  7,0 as./km²
Infobox OKVirheellinen NIMI-arvo: 
Allos on Ranskan kunta Alpes-de-Haute-Provencen departementissa Provence-Alpit-Rivieran alueella. Kunnan pinta-ala on 116,7 neliökilometriä, ja sen asukasluku oli 820 vuonna 2021.
Allos’n pieni alppikylä sijaitsee Mercantourin kansallispuiston reunalla. Kunnan alueella sijaitsee laskettelukeskus La Foux d'Allos sekä pyöräilykilpailuista tunnetuksi tullut vuoren ylityspaikka Col d'Allos 2 247 metrin korkeudessa.
Aiheesta muualla

Kuvia tai muita tiedostoja aiheesta Allos Wikimedia Commonsissa
Sileäkarvainennoutaja

| Sileäkarvainen noutaja |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 7 776
Rodun syntyaika:  1800-luku
Alkuperäinen käyttö:  noutava lintukoira
Nykyinen käyttö:  metsästys- ja harrastuskoira, seurakoira
Elinikä:  n. 8–10 vuotta
Muita nimityksiä:  flatti, flätti, Flat-coated Retriever, retriever à poil plat, cobrador de pelo liso, siledakarvaline retriiver, Wavy-coated Retriever, Black Wavy Retriever, Smooth-coated Retriever, Gamekeeper's Dog
FCI-luokitus:  ryhmä 8 Noutajat, ylösajavat koirat ja vesikoirat alaryhmä 1 Noutajat #121
Ulkonäkö
Paino:  25–32 kg
Säkäkorkeus:  56–58 cm
Väritys:  musta tai maksanruskea
Sileäkarvainen noutaja (engl. Flat-Coated Retriever) on alun perin Isosta-Britanniasta kotoisin oleva koirarotu. Se on erikoistunut pienriistan talteenottoon sekä maalla että vedessä.
Ulkonäkö

Rodun ihannesäkäkorkeus vaihtelee 56–61 sentin ja paino 25–35 (nartuilla) ja 30–40 (uroksilla) kilon välillä. Sileäkarvainen noutaja on rakenteeltaan keskivahva, voimakkuudeltaan suunnilleen irlanninsetterin ja kultaisennoutajan välistä. Turkki on keskipitkä, tiheä ja kiiltävä. Ihanteellisesti sen pitäisi olla sileä ja suora. Taipumusta aaltomaiseen karvaan ilmenee silloin tällöin rotua kutsuttiin aluksi "pitkäkarvaiseksi noutajaksi", mutta myöhemmin turkki silottui ja samalla nimi muuttui nykyiseen muotoon. Väri on joko musta tai maksanruskea, ensin mainittu on yleisempi. Sileäkarvaisella noutajalla on lihaksikaat leuat ja suuri kuono sekä korostumaton otsa. Korvat ovat veltot ja suhteellisen lyhyet.
Luonne ja käyttäytyminen

Sileäkarvaisen noutajan luonnetta kuvaillaan ulospäinsuuntautuneeksi, uskolliseksi ja ystävälliseksi. Se on tuntemattomampi ja vähemmän suosittu kuin labradorinnoutaja ja kultainennoutaja. Sileäkarvainen noutaja on miellyttämisenhaluinen, mutta saattaa olla vaikeampi kouluttaa kuin kultainennoutaja ja labradorinnoutaja. Rotu voi osoittaa jääräpäisiä luonteenpiirteitä, eikä keskittymiskyky ole aina kovin hyvä. Siksi on parasta tehdä koulutusjaksoista koiralle hauskoja, viihdyttäviä ja suhteellisen lyhyitä.
Tätä rotua suositellaan erityisesti lapsiperheille. Se tulee hyvin toimeen kissojen, muiden koirien, pienten lemmikkieläinten ja tuntemattomienkin ihmisten kanssa. Sosiaalistaminen ja tottelevaisuuskoulutus ovat hyvin suositeltavia. Näillä koirilla on taipumus olla hyvin riehakkaita nuorina, ja ne tarvitsevan paljon koulutusta koko elämänsä ajan. Joskus niitä sanotaan "koirien Peter Paneiksi", koska ne eivät koskaan kasva aikuisiksi vaan ovat leikkisiä ja pentumaisia koko ikänsä. Sileäkarvainen noutaja on silti mitä ihanteellisin seurakoira, mutta tarvitsee hyvin paljon virikkeitä ja aktiviteettia. Se ei sovi pelkästään seurakoiraksi, vaan omistajan tulee järjestää koiralleen paljon toimintaa. Sileäkarvaisen noutajan tulisi saada toteuttaa synnynnäisiä metsästysviettejään, joten omistajan on hyvä harjoitella koiransa kanssa vähintään taipumuskokeisiin. Muita rodulle sopivia lajeja ovat agility, TOKO, PK, VEPE, MEJÄ jne.
Alkuperä

Rotu syntyi 1800-luvun lopussa, jolloin se sai suosiota riistanvartijan koirana. Osa sen syntyperästä on todennäköisesti lähtöisin Pohjois-Amerikasta tuoduista newfoundlandinkoirista, labradorinnoutajista ja chesapeakelahdennoutajista. Erään teorian mukaan sileäkarvainen noutaja olisi brittiläisten settereiden ja labradorinnoutajan varhaisen version (saintjohninkoira) välisten risteytysten tulos. Joidenkin mukaan jalostuksessa olisi vaikuttanut pienessä määrin myös skotlanninpaimenkoira.
Esiintulonsa jälkeen sileäkarvainen noutaja alkoi nopeasti saada suosiota metsästyskoirana, ja vuodesta 1873 vuoteen 1915 näiden koirien määrä kasvoi nopeasti. Pian tämän jälkeen rodun suosio laski niin paljon, että toisen maailmansodan jälkeen rotu oli vaarassa kuolla sukupuuttoon. 1960-luvun alussa rodun suosio alkoi jälleen lisääntyä, ja nykyisin sileäkarvainen noutaja on elinvoimainen rotu.
Aiheesta muualla

Kuvia tai muita tiedostoja aiheesta sileäkarvainen noutaja Wikimedia Commonsissa
Suomen Sileäkarvaiset Noutajat ry
American Kennel Club (englanniksi)
Sileäkarvainen noutaja
Singh Is Kinng

| Singh Is Kinng |
| --- | --- |

Ohjaaja:  Anees Bazmee
Käsikirjoittaja:  Anees Bazmee Suresh Nair
Tuottaja:  Vipul Amrutlal Shah
Säveltäjä:  Pritam
Kuvaaja:  Sanjay F. Gupta Ben Nott
Leikkaaja:  Prashant Singh Rathore Amitabh Shukla
Pääosat:  Akshay Kumar Katrina Kaif Ranvir Shorey Neha Dhupia Javed Jaffrey Sonu Sood
Valmistustiedot
Valmistusmaa:  Intia
Tuotantoyhtiö:  Big Pictures Blockbuster Movie Entertainers Hari Om Entertainment
Levittäjä:  Reliance Entertainment Netflix
Ensi-ilta:  8. elokuuta 2008
Kesto:  136 min
Alkuperäiskieli:  hindi punjabi
Aiheesta muualla
IMDb 
AllMovie
Infobox OKNimi-testi OK: 
Singh Is Kinng (hindiksi सिंह इज़ किंग, punjabiksi ਸਿੰਘ ਇਜ਼ ਕਿੰਗ) on Anees Bazmeen ohjaama intialainen toimintakomediaelokuva vuodelta 2008. Päärooleja näyttelevät Akshay Kumar ja Katrina Kaif. Rap-artisti Snoop Doggilla on cameo-rooli elokuvassa. Singh Is Kinng kuului vuoden menestyneimpiin Bollywood-elokuviin.
Juoni

Punjabilaisesta kylästä kotoisin oleva Happy Singh päätyy epäonnisten sattumien kautta Australian alamaailman kuninkaaksi.
Näyttelijät

| 0 | 1 | 2 |
| --- | --- | --- |
|  Akshay Kumar  | … |  Harpreet ”Happy” Singh   |
|  Katrina Kaif  | … |  Sonia Singh   |
|  Neha Dhupia  | … |  Julie   |
|  Javed Jaffrey  | … |  Mika (Luckyn veli)/Puneetin isä   |
|  Ranvir Shorey  | … |  Puneet   |
|  Kamal Chopra  | … |  Guruji Gurbaksh Singh   |
|  Om Puri  | … |  Rangeela   |
|  Sudhanshu Pandey  | … |  Raftaar   |
|  Sonu Sood  | … |  Lakhan ”Lucky” Singh   |
|  Kirron Kher  | … |  Rose Lady   |
|  Yashpal Sharma  | … |  Pankaj Udaas   |
|  Manoj Pahwa  | … |  Dilbag Singh   |
|  Chayan Sarkar  | … |  Mies lentokentällä   |
|  Gurpreet Ghuggi  | … |  Manjeet   |
|  Snoop Dogg  | … |  Itsenään   |
Musiikki

Elokuvan musiikki sai poikkeuksellisen paljon huomiota Snoop Doggin mukana olon takia.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Singh Is Kinng” | Snoop Dogg, RDB, Akshay Kumar | 4.55 |  |  |  |  |  |  |
| 2. | ”Jee Karda” | Labh Janjua, Suzanne D’Mello | 4.51 |  |  |  |  |  |  |
| 3. | ”Bas Ek Kinng” | Mika Singh, Neeraj Shridhar | 4.40 |  |  |  |  |  |  |
| 4. | ”Bhootni Ke” | Daler Mehndi | 5.02 |  |  |  |  |  |  |
| 5. | ”Teri Ore” | Shreya Ghoshal, Rahat Fateh Ali Khan | 5.39 |  |  |  |  |  |  |
| 6. | ”Talli Hua” | Neeraj Shridhar, Labh Janjua | 4.50 |  |  |  |  |  |  |
| 7. | ”Bas Ek Kinng – Tiger Style Mix” | Javed Jaffrey, Neeraj Shridhar, Hard Kaur | 4.04 |  |  |  |  |  |  |
| 8. | ”Bhootni Ke – Tiger Style Mix” | Mika Singh | 4.45 |  |  |  |  |  |  |
| 9. | ”Talli Hua – Jay Dabhi Mix” | Neeraj Shridhar, Labh Janjua | 4.33 |  |  |  |  |  |  |
| 10. | ”Jee Karda – Remix” | Labh Janjua, Suzanne D’Mello | 4.52 |  |  |  |  |  |  |
| 11. | ”Teri Ore – Lounge Remix” | Rahat Fateh Ali Khan, Shreya Ghoshal | 6.09 |  |  |  |  |  |  |
| 12. | ”Bhootni Ke – Remix” | Daler Mehndi | 3.54 |  |  |  |  |  |  |
Aiheesta muualla

Singh Is Kinng Internet Movie Databasessa (englanniksi)
Singh Is Kinng AllMoviessa. (englanniksi)
Skorpioni (sarjakuvahahmo)

| Skorpioni |
| --- | --- |
 Skorpioni riepottamassa Daily Buglen kustantajaa, J. Jonah Jamesonia.
Luoja(t):  Stan Lee & Steve Ditko
Kustantamo:  Marvel
Ensiesiintyminen:  Amazing Spider-Man (vol. 1) #20
Henkilötiedot
Oikea nimi:  Macdonald "Mac" Gargan
Status:  Aktiivinen
Ryhmäsidokset:  Kahdentoista Kopla, Pahuuden Mestarit
Edelliset ryhmäsidokset:  Ei ole
Henkilöllisyydet:  Venom
Voimat:  Skorpionina: suuret fyysiset voimat ja kestävyys, kyky kiipeillä seinillä. Käyttää skorpionimaista haarniskaa, jossa kyberneettinen häntä  Venomina: normaalien voimiensa lisäksi voimakas symbiootti, jolla kaikki Hämähäkkimiehen voimat. Rajoitettu muodonmuutoskyky.
Suhteet
Sukulaiset:  Ei tunnettuja
Skorpioni (engl. Scorpion), oikealta nimeltään McDonald "Mac" Gargan on superroisto Marvel Comicsin sarjakuvissa ja on Hämähäkkimiehen verivihollinen. Hänen ensiesiintymisensä tapahtui Amazing Spider-Man-lehden numerossa 20. Hahmon loivat Stan Lee ja Steve Ditko.
Nykyään Skorpioni on uusi Venom.